Preguntes freqüents del Claror Can Caralleu | Resolem tots els dubtes\nPreguntes freqüents Claror Can Caralleu\nEL TEU PRIMER DIA AL CLUB\nSempre que vinguis has de portar el carnet o la polsera per accedir al club.\nSi has fet l’alta on-line et donarem el carnet o la polsera el primer dia que vinguis.\nRecorda portar el DNI i un rebut bancari que acrediti la teva titularitat per tal de formalitzar la domiciliació del pagament.\nSi has fet l’alta al club no cal que portis cap document més el primer dia que hi vagis a entrenar.\nSi vas a la piscina i zona spa hauràs de portar tovallola, xancletes i casquet bany.\nSi vas a la sala de fitness o a fer activitats esportives, tovallola mitjana per posar a sobre de les màquines o estoretes, calçat esportiu, roba esportiva i aigua.\nPer deixar les pertinences a l’armari de vestidors et caldrà un cadenat. Recomanem que sigui de 7 mm de diàmetre i de combinació numèrica.\nAlguns d’aquests articles els pots adquirir directament al club i a un preu mòdic. Consulta tots els productes a la recepció.\nABONAMENTS I SERVEIS INCLOSOS A LA QUOTA\nQuins són els preus i modalitats d’abonament?\nConsulta’n totes les modalitats i ofertes vigents clicant aquí.\nQuè he de fer per donar-me d’alta com a abonat?\nActualment el Club Can Caralleu no té disponibles places per a nous abonats. Hem obert una llista d’espera a la que et pots apuntar fent la preinscripció a l’alta on-line, sense cues ni esperes, o presencialment al club.\nQuins documents calen per donar-se d’alta com a abonat?\nEl NIF/NIE i un rebut bancari que acrediti la teva titularitat. Si has fet l’alta on-line, porta’ls el primer dia.\nEls nens paguen?\nFins als 6 anys poden entrar gratuïtament. A partir dels 7 anys, poden entrar comprant una entrada puntual o acollint-se a la quota infantil, i també podeu contractar una quota familiar. Et recordem que fins als 12 anys han d’anar sempre acompanyats d’un adult.\nPuc provar el club un dia?\nActualment no està disponible l’opció de venir a provar el club ja que he obert llista d’espera pels nous abonats.\nQuines activitats i serveis tinc inclosos a la quota?\nPots fer ús lliure dels espais esportius, gaudir de les sessions de la graella d’activitats, seguir les classes en streaming des d’on vulguis al Claror Live, participar a les activitats que fem per la ciutat Claror Outdoor, rebre assessorament tècnic personalitzat, fer una consulta mèdica de prescripció d’exercici i obtenir els descomptes en lleure i compres del Claror Club i en les activitats de temporada.\nHi ha altres activitats i serveis addicionals a la quota mensual?\nOferim una àmplia gama de serveis addicionals que inclouen l’accés a l’spa Marítim, sessions d’entrenament personal, fisioteràpia esportiva, massatges, cursos d’aprenentatge, esports d’equip, balls, etc. En tens tota la informació aquí.\nCom he de tramitar un canvi o baixa?\nEnvia’ns un correu a [email protected] amb els canvis. Si el canvi és de compte bancari has de fer-ho presencialment a la recepció, amb un rebut que acrediti teva la titularitat, i notificar-ho abans del dia 25 del mes anterior.\nSi el canvi és de modalitat d’abonament o baixa, s’ha de notificar abans del dia 25 del mes anterior.\nPuc transferir la meva quota a una altra persona?\nSí, la teva quota pot ser transferida de manera temporal o permanent a una altra persona, sense costos afegits.\nL’abonat i la persona transferida s’han de presentar en persona al club per fer el canvi de quota.\nQuè és el Claror Club?\nSi ets abonat ja formes part del Claror Club i amb el teu carnet disposes d’un munt d’avantatges i descomptes en lleure i compres. Consulta’n tots els avantatges aquí.\nÚS DEL CLUB, ACTIVITATS I SERVEIS\nHe rebut una invitació al club, com puc utilitzar-la?\nActualment no es pot fer ús de les invitacions al Club Can Caralleu, degut a que no tenim places disponibles.\nQuè passa si em deixo el carnet o la polsera a casa?\nCal que et dirigeixis a la recepció, on t’identificaran com a abonat.\nHe de reservar una plaça en una activitat de graella?\nNomés serà obligatòria la reserva de plaça en aquelles activitats marcades amb un * a la graella del club, per la resta serà recomanable. Pots fer-la través d‘aquesta pàgina (clica aquí) del web, on podràs fer la reserva 72h abans de l’activitat i tenir reservada plaça a 3 activitats alhora.\nEn cas que a darrera hora et sigui impossible assistir-hi et demanem que anul·lis la reserva per tal de permetre que una altra persona pugui aprofitar la teva plaça. Tens fins a 1 hora abans de l’inici de la classe per anul·lar la reserva de plaça.\nLes reserves d’activitats es fan des d’aquesta pàgina (clica aquí).\nSi tens dubtes sobre com fer la reserva, consulta aquesta altra pàgina (clica aquí).\nCom puc inscriure’m a una activitat o fer un canvi?\nPots consultar tota l’oferta d’activitats i horaris aquí. Per inscriure’t o canviar d’activitat/horari, dirigeix-te a la recepció. Si t’inscrius i encara no ets abonat, cal que portis el teu NIF/NIE i un rebut bancari que acrediti la teva titularitat.\nEn el moment de la inscripció s’abonaran dos mesos, que corresponen al primer mes del curset i a l’últim, en concepte de drets d’inscripció.\nSi et vols donar de baixa ho has de comunicar personalment o per correu electrònic abans del dia 25 del mes anterior. Si la baixa es produeix abans d’acabar el curset no es retornarà l’import dels drets d’inscripció.\nPuc provar una activitat de pagament abans d’inscriure-m’hi?\nI tant. Posa’t en contacte amb nosaltres a [email protected] o a recepció i t’indicarem com fer-ho.\nQuins tècnics fan les classes d’activitats?\nConeix tot el nostre equip tècnic i de salut aquí.\nTindré algun tipus d’ajut quan comenci a fer activitat física al club?\nSí, totes les noves incorporacions tenen dret a una sessió d’assessorament tècnic personalitzat, per part d’un expert en fitness. Inclou una entrevista amb el tècnic expert, una valoració funcional i l’entrega del Pla d’entrenament personalitzat, del qual se’t farà un seguiment periòdic per ajudar-te a assolir els teus objectius.\nHe de reservar la sessió d'assessorament tècnic?\nNo cal, pots demanar-la directament al tècnic de sala o piscina.\nHauria d’avisar el tècnic que és la primera vegada que assisteixo a la classe?\nEls nostres tècnics acostumen a preguntar al començament de cada classe si hi ha algú nou per proporcionar atenció especial. No dubtis a comentar-ho al tècnic i compartir qualsevol informació rellevant sobre el teu estat de salut o de com sentir-se més còmode a la classe.\nPuc contractar un entrenador personal?\nEntre el nostre equip de professionals de l’esport hi ha entrenadors personals que et poden ajudar a assolir els teus objectius personals. En aquesta pàgina tens tota la info.\nPuc utilitzar el club sense ser abonat?\nActualment no es pot entrar de manera puntual al Club Can Caralleu, degut a que no tenim places disponibles.\nFeu casals i campus esportius per a infants i joves?\nDurant els períodes de vacances escolars (Nadal, Setmana Santa i estiu), fem activitats esportives i de lleure per a infants i joves. Quan s’apropin les dates, consulta’n tota l’oferta aquí.\nCom reservo un pista de pàdel o de tennis?\nPer reservar una pista de tennis o pàdel cal que com a mínim un dels participants sigui abonat del club. Per fer-ho, has d’anar al web www.reserves.cancaralleu.cat. Pots consultar-ne els preus aquí.\nCom faig una reserva d’un servei de benestar i salut?\nConsulta’n tota l’oferta aquí. En pots fer la reserva presencialment al club enviant un correu electrònic a [email protected]. Et recordem que els serveis s’han de pagar en el moment de la reserva.\nCom puc anul·lar una reserva d’un servei de salut?\nPots anul·lar-la fins a 24 hores abans del servei. A partir d’aquest moment no et podrem fer cap canvi ni retornar els diners, ja que no tenim temps material per reassignar l’hora a un altre client.\nPuc utilitzar l’spa Marítim?\nSi ets abonat i vols utilitzar l’spa Marítim el pots contractar per 12 € al mes, o comprar una entrada per un dia. Si no ets abonat pots accedir-hi comprant una entrada puntual amb spa.\nSi sóc abonat Can Caralleu, puc utilitzar una altre club Claror?\nSi vols utilitzar qualsevol dels altres clubs, en pots comprar una entrada puntual o abonar-te amb el Pla Premium. També pots entrar als altres Clubs Claror si formes part del col·lectiu Claror Vincle.\nTambé pots contractar la Quota Mar per només 25 € al mes, i tindràs accés al Claror Marítim, incloent-hi l’spa Marítim (exclusiu per a abonats majors de 16 anys en modalitat Total i Familiar).\nQuè és el Claror Vincle?\nEl Claror Vincle és el premi a la fidelitat per a tots els abonats i abonades que es van mantenir al nostre costat, sense donar-se de baixa, en un dels moments més difícils en la història de l’entitat.\nPer agrair-los el suport, es va crear el programa d’avantatges exclusius Claror Vincle, i en gaudeixen tots els abonats i abonades donats d’alta abans del març del 2020 ininterrompudament.\nAccedeix lliurement a qualsevol dels Clubs Claror dins del teu horari contractat.\nGaudeix d’un assessorament tècnic gratuït.\nQuins són els horaris del club?\nEn aquesta pàgina podràs consultar els horaris habituals, els horaris especials, les dates de tancament i els horaris de natació lliure a les piscines.\nHi ha armaris per guardar els meus objectes personals?\nSempre tindràs a la teva disposició un armari d’ús puntual a la zona de vestidors, que hauràs de deixar buit un cop marxis del club. T’informem que cada nit es buiden els armaris ocupats. Et caldrà un cadenat; recomanem que sigui de 7 mm de diàmetre i de combinació numèrica. També pots llogar un armariet per al teu ús exclusiu pagant un lloguer mensual. Demana-ho a la recepció del club.\nQuins productes puc comprar al club?\nA la recepció i a la màquina expenedora del club podràs trobar alguns articles de venda i material esportiu. Així mateix, a la recepció del club també podràs adquirir:\nCadenat Combinació: 8,05 € (òptim per als nostres armaris)\nPolsera d’accés: 2,50 €\nPolsera Technogym: 10,00 € (oferta promocional)\nTovallola: 5,00 €\nMotxilla plana: Abonats 10,00 € | No abonats 20,61 €\nMotxilla gran: Abonats 20,00 € | No abonats 31,17 €\nCinturó d’aprenentatge de natació: 10,55 €\nPot de pilotes de tennis: 7,17 €\nPot de pilotes de pàdel: 7,17 €\nPuc llogar algun espai del club?\nSí, per fer-ho has d’enviar un correu electrònic a [email protected]\nAquí pots consultar els preus.\nAforament: 10 jugadors\nAbonats: Gratuït | No abonats: 53,94 €\nLlum 1h: 16,11 €\nFutbol 7 gespa\nAforament: 14 jugadors\nAbonats: Gratuït | No abonats: 75,52 €\nLlum 1h: 17,40 €\nFutbol 11 gespa\nAforament: 22 jugadors\nAbonats: Gratuït | No abonats: 107,25 €\nLlum 1h: 21,44 €\nBàsquet, voleibol, bàdminton i frontó\nAforament: 16 jugadors\nAbonats: Gratuït | No abonats: 69,64 €\nLlum 1h: inclosa\nD’ús exclusiu per a abonats\nDe dll a dv de 8 a 23h | ds de 8 a 20h | dg i festius de 8 a 16h\nLloguer mínim de 2 persones\nSense llum: 6,13 € | Amb llum: 8,21 €\nEls abonats fit12 tenen descompte en horari vall\nSense llum: 12,28 € | Amb llum: 14,36 €\nMatrícula: 20,08 €\nMes: 5,71 €\nMatrícula: 3,50 €\nFins al minut 120: 0,023097€\nA partir del minut 121: 0,062976€\nCom contactareu amb mi?\nAmb la voluntat de fer una oficina més sostenible, treballem per tal que tota la comunicació amb els clients es faci mitjançant el correu electrònic. Per això és important que tinguem la teva adreça de correu actualitzada.\nEl club està adaptat?\nSí, tots els espais són accessibles per a persones amb mobilitat reduïda.\nOn puc trobar el reglament del club?\nConsulta tota la normativa d’accés i ús del club aquí.\nEnvia’ns el teu currículum al correu electrònic [email protected]. Recorda que la vigència dels currículums al ostre sistema és de 6 mesos.


Unió de les línies d’autobús B7 i B44 | AVV Front Maritim BDN\n← Resposta d’Urbanisme sobre la brossa de les vies del tren del Barri de la Mora\nEl Col·lector de Llevant →\nMillor connexió entre el Front Marítim i el centre de Badalona: La fusió de les línies B7 i B44 permet que des del Front Marítim i la Móra s’ampliï la cobertura de servei al Centre de Badalona, passant per les vies de Francesc Layret i la Via Augusta, on es connecta amb la resta de línies de la xarxa i acosta als principals equipaments de la ciutat.\nAmpliació de connexions pels veïns de Pomar, la Morera i Canyadó: Igualment, aquesta fusió comporta una ampliació de connexions des d’aquests barris, que ara tindran connexió directa amb el Front Marítim, les platges, el Port i Sant Adrià de Besòs.\nMillor connexió entre Pomar i estació de Rodalies: El tram de la línia B4 entre l’estació de Rodalies i Pomar queda reforçat amb la línia B7 des de la mateixa estació.\nAmpliació de l’oferta de servei els dissabtes i feiners d’agost entre el Centre i Pomar: Donat que la línia B7 circula tots els dies de la setmana i durant tot l’any el tram de línia ampliat fins a Pomar suposarà una millora de l’oferta de servei els caps de setmana i durant tot el mes d’agost als barris de Casagemes, Canyadó, la Morera i Pomar.\nEliminació dels problemes de regulació a Mn. Anton Romeu: La fusió de les línies B7 i B44 comporta la supressió de dues parades de regulació en dos punts conflictius del centre de la ciutat. Per una banda a la parada de Mn. Anton Romeu (B7) i per l’altra a la parada de Martí Pujol (B44).\nAugment de la freqüència de pas, homogeneïtzant a 20 minuts i ampliació de la cobertura horària als barris del Front Marítim: La línia resultant que es proposa tindrà un interval de pas de 20 minuts homogeni durant tot el dia, de manera que els barris del Front Marítim veuen incrementada l’oferta de servei (actualment és de 35 minuts al llarg del dia i de 20 minuts en hora punta). També s’amplia la cobertura horària de servei, allargant el servei al vespre fins a dues expedicions més.\nEl recorregut resultant de la línia seria la suma dels dos itineraris sense afectar la cobertura actual de servei. Així doncs, la fusió contempla el recorregut de la línia B44 des de Pomar fins a l’avinguda de Martí Pujol (actual origen i final) i des d’aquesta parada continuaria amb el recorregut de la línia B7 fins a l’estació de St. Adrià.\nEn el sentit contrari, des de l’estació de St. Adrià circularia com a línia B7 fins al Centre de Badalona (metro Pompeu Fabra), afegint la parada de l’estació de Rodalies, i a partir d’aquest punt continuaria el viatge fins a Pomar seguint el recorregut de la línia B44.\nEsta entrada fue publicada en 4 Instàncies i Peticions y etiquetada Autobusos, Barri de la Mora, Front Marítim, Port de Badalona. Guarda el enlace permanente.


Empar Moliner | Nosaltresllegim\nArxiu d'etiquetes: Empar Moliner\nLa col·laboradora d’Empar Moliner\nAquesta entrada s'ha publicat en 2012, Ficció, Humorístic, Narrativa, Vam publicar-ho fa temps... i s'ha etiquetat amb Empar Moliner, Escrit originalment en català el 17 d'abril de 2012 per Lia.\nEn Jordi ens fa arribar un nou comentari. Com que ens agrada molt llegir-lo sovint, li demanarem si té ganes que li fem una entrada pròpia, així passaran dues coses: a) ens estalviarem afegir introduccions que no fan més que dilatar el plaer d’arribar a llegir el que ell explica i b) poder dir amb absoluta veritat que, contràriament a allò que acostuma a passar a la república blogosfèrica, nosaltres tenim un Príncep – Jordi, espero que em perdonis la broma, que segur que no és gens original!\nTítol: No hi ha terceres persones\nCal que reconegui que fins a la lectura d’aquest magnífic, divertit i sorprenent llibre, el meu coneixement sobre l’Empar Moliner, es limitava a la lectura apassionada (això sí), de les columnes que publica 5 dies a la setmana en el diari AVUI i a les seves, sempre enginyoses, col·laboracions en diferents espais de ràdio i TV.\nLa lectura d’aquest llibre m’ha descobert una Empar Moliner molt madura, literàriament parlant, i amb una estranya habilitat per a fer-te presoner de les seves històries.\nEl llibre està estructurat en deu històries curtes, tot i que només la primera es fa mereixedora d’aquest adjectiu. Les restants, sota el meu parer, tenen una extensió estudiada; ni massa curtes ni massa llargues. I si pequen d’alguna cosa és de curtes. Quin plaer poder dir que quan una de les històries arriba a la seva fi, et sap greu, i que et quedes amb ganes de més text.\nEls personatges de les històries són generalment individus que anomenaríem dissortats a qui els esdeveniments de la seva vida quotidiana van superant mica en mica, i que l’habilitat de l’autora aconsegueix que el lector s’hi identifiqui o s’hi solidaritzi .\nEm permeto recomanar i ressaltar la història anomenada “A ella no li agrada que se sàpiga”. Una història que et fa dibuixar un somriure constant, quan no un riure obert, que pot arribar a fer-te passar un mal moment si l’estàs llegint, per exemple, en un transport públic.\nAquesta entrada s'ha publicat en 2010, Ficció, Narrativa, Relats breus, Vam publicar-ho fa temps... i s'ha etiquetat amb Empar Moliner, Escrit originalment en català el 21 de juny de 2010 per Jordi Príncep.


Ens deixa Carles Hac Mor a l'edat de 76 anys\n"Procuro que cada llibre que escric negui l'anterior", va dir el poeta Carles Hac Mor (1940-2016) quan va guanyar els Jocs Florals 2012 amb Dietari del pic de l'estiu. "Estic una mica tip del prefix anti-. Ara sóc l'infrapoeta Carles Hac Mor". Aquest lúcid poeta, autor de més d'una quarantena d'obres, una trentena de les quals són de poesia, ha mort aquesta matinada a l'edat de 76 any.\nEl poeta, el seu nom veritable era Carles Hernández i Mor, explicava que escrivia potser per comunicar, "però per dir, en primer i primordial lloc a partir de l'impuls de qui escriu. L'escriure extrem, que és com dir el viure extrem". Acostumava a recitar amb camisa vermella i mitjons vermells i, per ell, poesia i activisme eren pràcticament sinònims. Traduït a diverses llengües va guanyar, entre altres, el Premi Joan Fuster d'Assaig (1999) i el Rosa Leveroni de Poesia (2003).\n"La poesia viu de l'escriure extrem en tots els seus baixants, remuntades, oceans i planures", defensava el poeta. "Es manifesta en múltiples veus i diccions, tonalitats i mètriques, en abundosa proliferació de rims, en la estesa de la prosa alterant la vista de la convenció mètrica, en la condensació de la forma i la idea a través de la pura visualitat, i en tot el que sorgeix de la voluntat creativa que nua i gressola idees, sentiments i paraules per dir", afegia.\nEl 1977 debutava amb 'Tu'm és no m's . Desig/enuig . Escalaborns a la revista Tecstual .Una mica abans va formar part del Grup de Treball (1973-1975), que explorava els límits de la pràctica artística sense defugir el compromís polític i ideològic -a l'esquerra de l'esquerra-. Després seguirien obres com S'ha rebentat l'hospici (Cafè Central, 1985), La fi del món (Empúries, 1994), El desvari de la raó (Empúries, 1995), Cabrafiga (Emboscall, 2002) o M'he menjat una cama (2004).\nJordi Marrugat va retre homenatge a Carles Hac Mor, amb el pròleg que va escriure per a Obra Completa Punt U de l'autor (Pagès Editors, 2012). Marragut explicava que el poeta escrivia "contra les jerarquies espirituals i socials, contra el poder subjugador de les estructures lingüístiques, contra la cultura emprada com a eina repressiva". Als anys setanta, relatava Marragut, Carles Hac Mor, "abolia les normes de gènere convertint en poesia antipoètica l’escrit esbossat encara en procés, els versos sense unitat rítmica, les llistes de paraules, la narració, la prosa antilògica, les fotografies, unes instruccions, les obres per a escena, els retalls de textos propis i d’altri… L’única norma era la de no tenir-ne cap". Per Marrugat, l'obra completa de Carles Hac Mor, editada per Pagès Editors, és "una llamborda llancívola per enderrocar i reconstruir barricades: s’hi sent la llengua d’un alliberament que ja mai no podrà retornar a l’esclavitud".


Josep Maria Bartomeu pateix un accident amb bicicleta i es trenca una clavícula\nImatge de Josep Maria Bartomeu en una roda de premsa al Camp Nou | Catalunya Diari\nL'incident es va produir a la carretera de les Aigües a Collserola\nper Arnau Borràs / ACN 04/06/2021 10:27h\nMés maldecaps per a Josep Maria Bartomeu. Tot i haver deixat de ser president del FC Barcelona, l'exmandatari continua acumulant males notícies. I és que, segons ha informat Ràdio Marca, Bartomeu va patir un accident el cap de setmana passat i es va trencar una clavícula.\nTal com ha explicat l'esmentat mitjà de comunicació, l'expresident del Barça va caure quan anava amb bicicleta a Collserola. Concretament, a la carretera de les Aigües d'aquesta zona barcelonina. Segons aquestes informacions, Bartomeu va patir un accident amb una bicicleta de muntanya i, a conseqüència d'aquesta, es va fracturar la clavícula.\nAixí doncs, qui va ser president del FC Barcelona haurà d'afrontar un procés de recuperació. D'aquesta manera, a Bartomeu se li acumulen els problemes. I és que l'exdirigent culer també ha d'afrontar les diferents problemàtiques sorgides del seu mandat.\nDues d'elles són, per exemple, el cas 'Barçagate' o les possibles irregularitats que hagin sorgit del projecte 'Espai Barça'.\nJosep Maria Bartomeu sufrió el pasado fin de semana un accidente practicando BTT en Collserola, concretamente en “La Carretera de las Aigües”.\nSe ha roto la clavícula y está deseando empezar la recuperación. @radiomarcabcn@RadioMARCApic.twitter.com/r52SB1WtdJ\n— Joan Prats (@JoanPrats360) June 3, 2021\nEl Barça comença a construir una nova etapa\nLa realitat de Josep Maria Bartomeu, amb una lesió per superar i diversos embolics judicials per aclarir, contrasta amb la del club blaugrana. Un club que va dirigir durant 6 anys.\nI és que el FC Barcelona està intentant obrir una nova etapa amb la reestructuració de bona part del club. La més destacada, a banda dels canvis als despatxos, es veurà al primer equip de futbol.\nMés enllà de la continuïtat de Ronald Koeman al capdavant de l'equip, que es va segellar ahir, ja hi està havent canvis rellevants en l'estructura blaugrana.\nPer ara ja s'han confirmat tres fitxatges. Els dos primers van ser el davanter Sergio Agüero i del defensa central Èric Garcia, tots dos procedents del Manchester City.\nEl tercer fitxatge és el del lateral Emerson Royal, que arriba del Betis per reforçar la banda dreta de l'equip entrenat per Ronald Koeman.\nAlgunes informacions apunten que la pròxima incorporació blaugrana per a la temporada 2021-2022 podria ser el davanter holandès de l'Olympique de Lió, Memphis Depay. Seguint la tònica d'aquest mercat, vindria a cost 0 després de finalitzar el seu contracte amb el conjunt francès.\nLa revelació del Govern sobre obrir les discoteques aquest mateix cap de setmana\nUn estudi diu quines persones podrien tenir immunitat a la covid «per a tota la vida»


El Barça contempla vendre Umtiti a l'estiu | We Love Barça\n26 Març, 2019 - 13:03\nEl futur de Samuel Umtiti al Barça pot perillar el pròxim estiu. El periodista Javi Miguel revela al diari AS que el club blaugrana està valorant molt seriosament la possibilitat de vendre el central francès en el pròxim mercat.\nEls motius són diversos. D'una banda hi ha els aspectes esportius com el bon rendiment que està oferint Lenglet, la possible arribada de De Ligt o l'overbooking que disposarà Valverde la pròxima temporada en aquesta posició.\nL'altre aspecte important és l'econòmic. El Barça té previst fer diverses inversions aquest estiu amb els fitxatges de futbolistes com De Jong, De Ligt, Jovic i un lateral esquerre. Des dels despatxos del Camp Nou consideren que caldrà ingressar diners traspassant algun futbolista important i Umtiti podria deixar uns 60 milions al club, segons càlculcs interns.\nFinalment, hi ha un altre factor que també ajudar a decantar la balança a favor de la venda: l'estat físic del seu genoll. Javi Miguel assegura que la lesió d'Umtiti és crònica i que hi podria haver problemes a mitjà termini. Per aquest motiu, buscar-li una sortida ara seria estalviar-se un problema.


Bombers han trobat cinc persones mortes a casa durant el confinament\nUna imatge d'arxiu de bombers amb la grua.\nEls cadàvers localitzats en obertures de porta a la demarcació són la meitat que l’any passat\nActualitzada 28/04/2020 a les 09:34\nEntre l’inici de la quarantena, el 13 de març, i aquest passat diumenge dia 26 d’abril, els Bombers de la Generalitat han localitzat a casa seva, en el total de la demarcació, els cossos sense vida de cinc persones. Per comarques, tres dels cinc cadàvers van trobar-se a domicilis del Baix Camp, un al Baix Penedès i un al Baix Ebre, segons dades facilitades pel cos de salvament al Diari Més.\nEn tots els casos, les defuncions van ser constatades arran d’intervencions d’obertures de porta. La xifra de persones trobades mortes en aquest període representa la meitat de la que es va comptabilitzar exactament en els mateixos dies del 2019, sense confinament. L’any passat, es van localitzar deu persones difuntes a casa seva. D’aquestes, dues estaven a habitatges del Baix Camp, altres tres vivien al Baix Penedès, tres al Tarragonès, una al Priorat i una altra a la Terra Alta. El Baix Camp és, doncs, la comarca del global de la demarcació de Tarragona on més situacions d’aquest tipus figuren al registre de Bombers, que accedeixen als immobles després de ser requerits per realitzar les obertures de porta. Precisament la quarantena i el fet que, en aquest temps, tothom està més pendent l’un de l’altre, podria ser un dels motius que expliquessin la davallada de casos, coincidint amb l’emergència sanitària per la Covid-19 i les restriccions de mobilitat que tot plegat implica. Els episodis han passat, així, de 10 a 5, donant lloc a una caiguda del 50%.\nLa quantitat d’obertures de porta realitzades també ha variat d’un any a l’altre, tot i que en un percentatge menor. Bombers aporta les dades d’aquest tipus d’intervencions dins el grup de rescats urbans, que aplega persones precipitades i també les obertures de pisos de persones que es consideren en risc. Així, aquest 2020, entre el 13 de març i el 26 d’abril, Bombers han fet 87 actuacions. Per comarques, han estat cinc a l’Alt Camp, 25 al Baix Camp, 14 al Baix Penedès, 20 al Tarragonès, una a la Conca de Barberà, dues al Priorat, una a la Terra Alta, 16 al Baix Ebre i tres al Montsià.\nLa quantitat de les intervencions que van dur-se a terme al 2019 en aquest marge de temps és superior. Igualment per comarques, i segons dades de Bombers, van ser sis a l’Alt Camp, 25 al Baix Camp, 19 al Baix Penedès, 31 al Tarragonès, una a la Conca de Barberà, dues al Priorat, dues a la Terra Alta, dues a la Ribera d’Ebre, set al Baix Ebre i quatre al Montsià. El recompte deixa un global de 99 obertures de porta. El confinament, de nou, seria una de les causes que han fet que no siguin necessàries tan sovint aquestes actuacions.\nA Catalunya, 49 difunts\nAl conjunt de Catalunya, segons les mateixes fonts, s’han trobat 49 persones mortes i l’any passat havien estat localitzats 38 cadàvers, en una tendència inversa a la que es dona a Tarragona. En canvi, s’han fet 654 obertures de porta davant les 709 que s’havien dut efectivament a terme entre el 13 de març i el 26 d’abril del 2019.\nComenta el contingut : Bombers han trobat cinc persones mortes a casa durant el confinament


Sebastià Perelló neix a Costix (Mallorca) l'any 1963. A banda de la seva trajectòria com a escriptor, és professor de llengua catalana i literatura. L'any 1987 es llicencia en Filologia Catalana a la Universitat de les Illes Balears i des d'aleshores combina la seva feina de professor a l'IES Ramon Llull amb l'escriptura.\nEls interessos de l'autor -centrats en gran part en la literatura de viatges- queden ben reflectits en els nombrosos cursos i articles que ha realitzat. D'aquesta manera, ha impartit cursos sobre literatura de viatges ("Córrer món. Introducció a la literatura de viatges", 2000, SAC, Universitat de les Illes Balears) i sobre la representació de la insularitat en la literatura ("Insulari", 2001, Universitat d'estiu, UIB). Sobre els viatgers europeus a les Illes, precisament publica, l'any 2006, un article extens: "Els darreres de l'illa: Literatura de viatges i les Illes Balears" (Lluc 51 i 52). Va intervenir com a ponent en el cicle de conferències sobre insularitat i literatura catalana ("Desaïllats", 2003) i també en el cicle sobre "Paisatge i literatura" (Literatura de viatges i les Illes Balears, 2002 ) organitzat per La Caixa. A la Fundació Casa Museu Llorenç Villalonga va impartir el curs El mite de l'Europa literària (2004). Ha coordinat, juntament amb Bàrbara Mesquida, els cicles sobre literatura i vi, In vino litterae (cursos d'estiu 2006 de la UIB) i Beure sense set (UIMIR, 2007, Menorca), i en els quals va fer conferències sobre el vi a la literatura contemporània. Amb Biel Mesquida va coordinar el cicle sobre paisatge i literatura ("Literatura i redol", CaixaFòrum, 2007). També participa a la trobada sobre literatura i viatges, La ploma circular (Tarragona, 2008).\nCom a escriptor pròpiament de creació, Sebastià Perelló ha publicat els reculls de contes Exercicis de desaparició (Premi Bearn de l'any 1999) i Mans plegades, publicat a l'Editorial Empúries el 2004. L'any 2007 apareix el seu primer llibre de poesia, La set. Sebastià Perelló és antologat a Combats singulars. Antologia del conte contemporani, a cura de Manel Ollé i publicat a Quaderns Crema l'any 2007. L'any 2008 publica la novel?la Pèls i senyals i el 2010 apareix Percaceries, el segon volum de poesia que ha publicat fins al moment. També és autor de treballs de crítica literària com el pròleg de la traducció al romanès d'Illa Flaubert (2007), de Miquel Àngel Riera. Col·labora amb un article sobre Bearn de Villalonga, al recull Carrers de frontera. Passatges de la cultura alemanya a la cultura catalana, a cura d'Arnau Pons i Simona Škrabec, presentat a Frankfurt, o a l'estudi preliminar de La filla de mar, de Guimerà (2008). Realitza lectures crítiques sobre Rodoreda, Biel Mesquida, Arnau Pons ("Afonar-se en la veu clapada". Epíleg a Desertar d'Arnau Pons), Antònia Vicens o Gabriel Galmés, entre d'altres.\nParticipa a un seminari de traducció de Farrera, dirigeix el col·loqui virtual sobre vi i literatura "La llengua destravada", imparteix el curs "Les illes atapeïdes: del paisatge terminal al panorama dissolvent" a la Casa Museu Llorenç Villalonga (2009) i du a terme alguns tallers sobre narrativa a la UIB.\nForma part de la junta del Centre Català del Pen entre els anys 2005 i 2010, i de la redacció 2009-2010 de la revista Visat d'aquesta mateixa entitat.\nSebastià Perelló. © Miquel Bezares.


La plaça de la Font i la Imperial Tàrraco renovaran els llums de Nadal\nL'any passat ja es va renovar la il·luminació a la Rambla Nova\ndivendres, 5 d’octubre 2018 - 09:41h\nDiversos llums de Nadal, situats al carrer de la Unió de Tarragona. | TarragonaDigital.com\nLa ciutat de Tarragona ja treballa amb la vista posada a les festes de Nadal. Certament, encara queden gairebé tres mesos per a aquestes festes, però des del consistori s'iniciaran, ja a principis del mes d'octubre, les feines d'instal·lació de l'enllumenat, que s'ha d'encendre el proper 30 de novembre. Per aquest motiu, el conseller d'Espais Públics de l'Ajuntament de Tarragona, el popular José Luis Martín, ha explicat que «enguany es renovarà la decoració i la il·luminació de la plaça de la Font i de la plaça de la Imperial Tàrraco, que lluiran molt bé amb els nous elements».\nNova decoració de Nadal a la plaça de la Font i a la de la Imperial Tàrraco de Tarragona\nMartín ha recordat que «cada campanya de Nadal renovem una part de l’enllumenat», de manera que, després que al 2017 fos la Rambla Nova la que va estrenar la decoració, enguany és el torn per a aquestes emblemàtiques places. Així, a la plaça de la Font s'instal·laran dos arbres de Nadal en forma de con a banda i banda de les escales del Palau Municipal. A la plaça de la Imperial Tàrraco, seran tres els arbres d'aquesta mena que se situaran al perímetre circular de la plaça. Amb aquestes novetats, seran uns 800 els motius nadalencs que guarniran la ciutat de Tarragona les properes festes.\nDesprés de l'estrena de la il·luminació de la Rambla Nova l'hivern passat, aquesta via serà la més decorada, amb 220 motius, als quals cal sumar l'arbre de Nadal de la Font del Centenari, que inclourà més de 20.000 llums LED. A la resta de la ciutat es mantenen els elements decoratius, que un any més també arriben als barris de Ponent, Sant Pere i Sant Pau, Sant Salvador i Llevant.\nUn milió de llums LED per Nadal a Tarragona\nEn total, segons les dades que ha facilitat l'Ajuntament de Tarragona, a tota la ciutat s'encendran, el proper Nadal, fins a un milió de llums LED que serviran per decorar els carrers i places durant tot el mes de desembre —s'encendran, doncs, el proper divendres, 30 de novembre— i fins el dia 6 de gener de 2019, un diumenge que, l'any vinent, coincidirà amb la festivitat de Reis.


Articles - Pàgina 79 - Lleida\nDivendres, 29.4.2011 20:42h\nMontse Bergés vol que la cultura esdevingui un nou motor econòmic a Lleida\nLa candidata d’ERC a la Paeria, Montse Bergés, va participar el passat dijous al debat sobre cultura organitzat per l’Associació de Gestors Culturals i que es va celebrar a l’Ateneu de Lleida. L’alcaldable independentista va centrar el seu discurs en una idea global: que la cultura esdevingui un nou motor econòmic a la ciutat, com, per exemple, ho és l’agroalimentació. “A Lleida hi ha productors de cultura, artistes, músics, pintors i editorials que produeixen, per tant, la Paeria ha de canalitzar-ho i ‘impulsar-ho’ perquè la gent que s’hi dedica pugui ‘viure-hi’ i sortir a l’exterior”, va assenyalar. Així mateix, Bergés va denunciar que el PSC s’ha dedicat aquests darrers quatre anys a desmantellar l’Institut Municipal d’Acció Cultural (IMAC) per motius polítics, ja que és el ‘segell’ d’ERC quan era a govern. “Nosaltres creiem que allò que funciona no s’ha d’aniquilar sinó potenciar-ho i, per tant, una de les nostres propostes principals és recuperar l’IMAC com un motor de producció artística”, va remarcar. Això es pota conseguir ‘reobrin’ les portes de l’antic local de joventut republicana als artistes locals, fent-los partícips de decisions i posant a la seva disposició tota la infraestructura cultural municipal, que, en definitiva, és la infraestructura de tothom. La candidata independentista també va advocar per donar un gir radical a la gestió de la Llotja i fer que aquest teatre deixi de ser per una elit. Finalment, Montse Bergés va recordar que el principal culpable que el Museu Morera encara no estigui construït és l’alcalde Ros, ja que ha deixat escapar un milió d’euros que estaven a Madrid.\nDijous, 28.4.2011 13:44h\nMontse Bergés presenta 20 propostes ‘factibles’ per millorar la vida quotidiana dels lleidatans\nLa candidatura d’ERC a la Paeria ha fet públiques avui les 20 propostes de futur per a Lleida que repartirà per la ciutat a partir del dia 6 (inici de la campanya) a través d’un díptic que visualitza la necessitat de ‘reobrir’ la Paeria a tothom i ‘passar’ el protagonisme dels propers quatre anys a la ciutadania, els lleidatans i lleidatanes en detriment del ‘ciment’ i els personalismes de polítics. La candidata i alcaldable d’ERC, Montse Bergés, ha assegurat que aquests 20 compromisos de futur són tots ‘factibles’ i fàcils de dur a terme. “No volem fer volar coloms ni enganyar la ciutadania prometent allò que mai es podrà fer, ja que la situació de les finances municipals actual no ho contempla”, ha assegurat la candidata independentista. Així mateix, ha indicat que les 20 propostes se centren en lluitar contra la crisi, millorar la transparència dels diners públics, potenciar el patrimoni natural (Horta, riu i Les Basses) i posar en valor la cultura, per tal que sigui un motor econòmic a través de l’IMAC. Jordi Cortada, Josep Maria Muñoz i Marta Melgosa, de la llista d’ERC, han acompanyat a la candidata en la presentació davant la premsa d’aquestes propostes programàtiques i ‘electorals’ que a continuació citem: 1. Convertir els centres cívics en “Clubs de la Feina” perquè els aturats puguin rebre assessorament gratuït per trobar feina i connectar-se lliurement a internet. 2. Instaurar la finestra única per fer tot tipus de tràmits empresarials. 3. Implantar l’oficina única municipal per a la gent gran. 4. Pagar els proveïdors en menys de 30 dies. 5. Fer públic el llistat de totes les despeses municipals per tal d’informar la ciutadania sobre què es fa amb els seus diners. 6. Celebrar el primer congrés de cultura popular a la Llotja amb actuacions paral•leles al carrer. 7. Construir una escola per al Centre Històric a l’antiga caserna de la policia de Sant Martí. 8. Nous incentius fiscals per instal•lar comerços i locals de restauració al Centre Històric.\nDimecres, 27.4.2011 23:01h\nERC registra una moció a favor de la qualitat del servei de salut a Lleida\nMontse Bergés candidata d’ERC a la Paeria ha explicat avui que el seu grup ha registrat una moció, en que es pretén fer pressió i força perquè el govern de la Generalitat en primer lloc expliqui quines són les possibles retallades a Sanitat; que aturi qualsevol retallada que podria empitjorar la qualitat assistencial del servei i que també garanteixi les inversions que ja estaven aprovades, mantenint així la qualitat del servei sanitari català. ‘Ens preocupa molt que el personal de la salut de la nostra ciutat encara no sàpiga com els afectaran les retallades previstes i amb aquesta moció volem fer pressió perquè el Govern de la Generalitat les expliqui, i garanteixi sobretot les inversions que ja estaven aprovades com l’execució d’un segon accelerador lineal’. La candidata espera que la moció que és votarà aquest divendres, sigui aprovada per unanimitat. En aquest sentit, Joan Ridao, que s’ha reunit avui Bergés, també ha fet una valoració sobre l’anunci del Govern d’ajornar les retallades després de les eleccions municipals del 22 de maig. Ridao ha assegurat que es tracta d’una situació ‘insòlita’, i que és tracta ‘d’un càlcul egoista, i electoralista’. ‘És com si el govern digués a un malalt que torni després de festes per a ser operat’. El secretari general d’ERC també ha demanat a CiU que parli amb la resta dels partits polítics i els sectors implicats abans de l’execució de les retallades a sanitat, ‘no hi ha pitjor retallada que la que no es planifica, nosaltres voldríem que aquest govern parlés amb tothom i impulsés un autèntic Pacte Nacional en Sanitat. Nosaltres no ens neguem a racionalitzar la despesa, però s’ha de pactar amb tots els partits polítics i els sectors implicats en sanitat, perquè en un àmbit com la salut pública no s’hi pot jugar i malauradament sempre que truquem a la conselleria comunica’, explica Ridao. Fons de Competitivitat D’altra banda, Joan Ridao ha exigit avui al Govern de Catalunya que convoqui urgentment la Comissió Bilateral reunint per un costat tots els partits catalanistes i per l’altre el govern espanyol per negociar la consecució dels Fons de Competitivitat, ‘la gent ha de saber que si aquests 1.\nDimecres, 27.4.2011 13:31h\nBergés proposa millorar l’economia lleidatana i crear ocupació apostant pel turisme “d’identitat” i les energies renovables\nLa candidata a l’alcaldia de Lleida per ERC, Montse Bergés, va proposar en el debat d’ahir del Cercle d’Economia apostar pel turisme “d’identitat” i per les energies renovables per tal d’enfortir l’economia local i crear ocupació. Bergés creu en “l’economia de la identitat”, per la qual cosa, posar en valor “la diferència” ha de ser un dels objectius de Lleida. Va citar com exemples l’Horta, el Castell dels Templers, la gastronomia de la fruita i del caragol o els mercats i les fires. A més a més, la candidata per ERC va defensar la col•laboració pública i privada pels següents projectes: -Adaptar locals del Centre Històric per a comerços, locals de restauració i ‘buscar la convergència d’interessos’ entre Paeria i empresa privada. -Afavorir la col•laboració del comerç en els esdeveniments autòctons de la ciutat. -Potenciar el Mercat Central de Fruites i Verdures –que avui està oblidat- per situar-lo com a referent de la Catalunya Interior i apostant per estratègies de promoció i comercialització, establir denominacions locals protegides i segells de qualitat agroalimentària i ambiental, tant a nivell local com supramunicipal. Per una altra part, Bergés també vol aprofundir en l’economia social a partir del tercer sector, potenciant la creació de cooperatives amb finalitats socials. Pel que fa a l’ocupació, la candidata independentista creu que s’ha d’apostar per fomentar la inversió en les energies renovables i en el concepte de ‘ciutat intel•ligent’, o sigui, aplicar les noves tecnologies en el dia a dia de la ciutat (neteja, il•luminació, aigua, gestió de residus) amb l’objectiu d’estalviar i ser més eficients. En aquest sentit, la candidata republicana creu que una bona mesura per ‘incentivar’ la instal•lació d’empreses serien les bonificacions fiscals durant els primers dos anys. En l’apartat de les finances públiques, Montse Bergés marca dues prioritats: la transparència administrativa i la traçabilitat dels diners.\nDimarts, 26.4.2011 18:56h\nBergés proposa estendre l’aplicació de noves tecnologies en els serveis bàsics municipals per estalviar llum i aigua i millorar la gestió dels residus\nLa candidata d’ERC a la Paeria, Montse Bergés, ha presentat avui un paquet de mesures per avançar en el concepte de ‘Ciutat Intel•ligent’, amb l’objectiu de millorar l’eficiència dels serveis municipals bàsics: aigua, llum, gestió dels residus i mobilitat. És per això que Bergés aposta per l’aplicació de les noves tecnologies i/o les TIC per fer més habitables els espais urbans. “Es tracta d’estendre la domòtica a l’espai públic”, ha assenyalat Bergés. La presentació d’aquestes mesures s’ha fet davant l’edifici de l’Escola Politècnica de la UdL, en el Campus de Cappont, simbolitzant el potencial d’aquesta facultat i el paper de col•laborador que pot tenir en aquesta proposta. A més a més, Bergés ha comptat amb la presència de l’alcaldable d’ERC per Barcelona, Jordi Portabella, ja que en el seu programa electoral per Barcelona també compta amb idees relacionades amb la ‘Ciutat Intel•ligent’, algunes de les quals ja s’estan aplicant i que el mateix candidat independentista ha volgut explicar. En aquest sentit, Portabella ha assenyalat la importància en aplicar les TIC d’una manera real i efectiva en el dia a dia de les persones i en la quotidianitat, perquè els anuncis no quedin en declaracions. En aquest sentit Esquerra Republicana de Catalunya (ERC) proposa les següents propostes: 1. Llum/energia Implementar llums ‘leds’ i sensors en diferents punts de l’enllumenat públic per reduir la despesa d’electricitat, principalment en noves urbanitzacions i zones d’expansió urbanitzades, però sense vivendes. 2. Aigua Implementar sistemes de reg ‘intel•ligents’ en aquelles fonts i/o zones enjardinades que encara no els tinguin, per evitar perdre aigua. Estudiar la instal•lació de dipòsits de recollida d’aigües pluvials en edificis municipals i la construcció de dipòsits de recollida d’aigües en les zones d’expansió i barris més nous de la ciutat. 3. Residus Instal•lar sistemes de ‘sensors’ en els contenidors perquè informin al servei de neteja si estan plens o ‘saturats’, per tal de millorar l’eficiència en la recollida i ‘guanyar’ en salubritat als barris.\nDilluns, 25.4.2011 14:43h\nBergés incorpora al programa electoral el projecte que ERC va presentar el 2008 per convertir Les Basses en un parc urbà d’usos públics\nLa candidata i alcaldable d’ERC a la Paeria, Montse Bergés, ha lamentat que l’alcalde Àngel Ros en els darrers quatre anys només ha actuat al parc de Les Basses un cop l’any, quan s’atansa la jornada de ‘La Mona’ per ‘maquillar’ un espai degradat i abandonat. La resta dels mesos ni el trepitja ni s’hi atansa i “aquelles màquines excavadores que havien d’impedir celebrar el Senglar Rock s’han vaporitzat”. Bergés ha criticat la gestió de la majoria del PSC amb aquest espai verd qualificant-la de molt deficient. “En el mandat dels 420 milions d’euros en inversió pública, Les Basses no han rebut gairebé ni una engruna, perquè no són cap prioritat pel PSC”, ha assenyalat. En aquest sentit, la candidata independentista insta l’alcalde que retiri el model que proposa per a Les Basses, ja que suposa una ‘invasió’ d’usos no públics, com el comercial o l’hoteler, que poden ser molt agressius per aquest espai verd, familiar i de passeig. Bergés ha recordat que l’any 2008 Esquerra Republicana de Catalunya (ERC) ja va presentar un model per a Les Basses d’Alpicat (s’adjunta el PDF) i que a dia d’avui no ha rebut cap tipus de resposta per part de cap membre del govern municipal. “La no resposta és la tècnica dominant de la Regidoria de Participació”, ha reiterat la candidata independentista. Cal recordar que ERC proposa per a l’actual parc un model de finançament públic, a més d’algunes concessions (pel que fa al càmping –Lleida no té oferta d’aquest tipus- i als serveis lligats a aquests, com restauració...). També contempla la construcció d’un alberg juvenil, un ‘museu’ de l’Horta, un carril ‘bici’ que enllaci el parc amb la ciutat, piscines, una zona per a concerts a l’aire lliure, terrasses de restauració, entre d’altres propostes que es poden consultar a la web: www.montseberges.cat\nLa candidatura d’Esquerra Republicana de Catalunya (ERC) encapçalada per Montse Bergés ha donat per finalitzada l’acció: “Fes una proposta per a la teva ciutat” que va iniciar el passat mes de setembre i que durant aquests vuit mesos ha servit per recollir unes quatre-centes propostes ‘a peu de carrer’ en sis barris de la ciutat instal•lant una urna on els ciutadans hi podien dipositar les seves demandes. La fi d’aquesta mesura participativa ha consistit en la inclusió en el programa electoral d’ERC pel 22 de maig de les propostes més coincidents i que, per tant, més preocupen als lleidatans. En línies generals, aquests eixos temàtics s’agrupen en neteja, transport públic i transparència administrativa, a més a més de la seguretat. La candidata i alcaldable independentista, Montse Bergés, s’ha mostrat molt satisfeta pel resultat de l’acció, fruit del treball de vuit mesos. “Hem estat al carrer, hem escoltat a la gent i hem pogut elaborar un treball rigorós d’allò que preocupa als barris, a les places, als mercats i als carrers”, ha assenyalat l’alcaldable d’ERC. Pel que fa a la neteja, els ciutadans reclamen millorar la neteja en els parcs infantils i les places i incrementar les campanyes perquè els propietaris de mascotes recullin els excrements que aquestes deixen. Pel que fa al transport públic, reclamen una millora general i, finalment, pel que fa a la transparència volen saber què fa la Paeria amb els seus diners. Precisament, ERC ja va anunciar fa un mes que la Paeria ha de publicar el llistat dels proveïdors amb els quals treballa i els diners que els paga. Bergés ha anunciat aquesta nova mesura avui coincidint amb la Diada de Sant Jordi, ja que les JERC també han instal•lat la seva taula a la plaça Sant Joan i que ha comptat amb la presència de l’alcaldable i altres membres de la llista.\nDimecres, 20.4.2011 17:22h\nEsquerra denuncia la poca transparència del Govern a l’hora de retallar els recursos del Sistema Sanitari Públic\nEsquerra de Lleida s’ha reunit avui amb la junta de personal de l’Hospital Arnau de Vilanova per analitzar com afecten al centre sanitari les retallades previstes per la Generalitat de Catalunya i la repercussió de les mateixes als seus treballadors i al ciutadania de Ponent. El diputat Carmel Mòdol acompanyat per la també diputada Carme Capdevila i la candidata a la Paeria, Montse Bergés, ha denunciat que tot i que el Conseller de Salut ja coneix l’informe sobre retallades i afectacions als diferents hospitals catalans, encara no n’ha informat pròpiament als centres sanitaris, creant una situació de desconcert a la mateixa junta de personal, treballadors i a la ciutadania en general. Mòdol ha denunciat que aquestes retallades ja eren previsibles, més quan el mateix Govern ja va aconsellar als catalans que és fessin una mútua sanitària privada, ‘a les mútues privades ens hi apuntem en moments de bonança, no en moments de crisis en la que la disponibilitat pressupostaria familiar en moltes cases és complicada. Començar abans de planificar les retallades dient que la gent s’ha d’apuntar a mútues privades ja denotava les intencions del govern de provocar un cert desmantellament del Sistema Públic de Salut en benefici del sistema privat’. En aquest sentit Mòdol ha fet una crida a la ciutadania per a que també s’oposin a aquestes mesures ‘encoratgem a tots els ciutadans a que facin costat als treballadors dels hospitals en la seva lluita per a que aquestes retallades no afectin a la qualitat dels serveis sanitaris lleidatans, que de ben segur sabem que així serà’. Per la seva part, Montse Bergés, candidata d’Esquerra de Lleida, ha lamentat que l’alcalde Ros no hagi pres part en la defensa del sistema sanitari lleidatà ‘parla molt de temes nacionals com l’aeroport d’Alguaire o celebra públicament que el govern no apliqui la Llei de Vegueries, però no l’hem sentit en cap moment defensant el nostre sistema sanitari’.\nDilluns, 18.4.2011 18:36h\nERC proposa un nou protocol intern perquè cap queixa ciutadana es quedi sense resposta\nEsquerra Republicana de Catalunya (ERC) ha inscrit avui aquesta tarda davant la Junta Electoral Central (JEC) la candidatura dels 31 dones i homes que es presenten a la Paeria. L’alcaldable i cap de llista per ERC a Lleida, Montse Bergés, ha reiterat que l’objectiu d’aquesta llista és reobrir la Paeria a totes les persones, perquè a partir del 22 de maig “ha de ser el torn de cadascun dels lleidatans i lleidatanes”. En aquest sentit, ha recordat que la d’ERC és una llista feta amb persones actives en la societat civil, que coneixen la realitat quotidiana i que estan preparades per liderar una nova Lleida, centrada molt més en les persones, que en el ciment. Mesura per respondre a tota la ciutadania Per la seva part, el número dos i president de ‘Lleida Decideix’, Jordi Cortada, ha aprofitat l’acte per anunciar una altra de les propostes que ERC portarà al seu programa electoral i que té per objectiu millorar l’atenció que els ciutadans reben per part de l’administració local. La mesura consisteix en aplicar un nou protocol de funcionament intern, per tal que cap queixa o pregunta dels ciutadans es quedi sense resposta. Aquest protocol funcionarà de forma que a cada ciutadà que presenti un escrit se li assignarà un número, per tal que pugui saber en tot moment en quina fase es troba la seva petició. Per la seva part, l’Ajuntament estarà obligat a donar algun tipus de resposta abans de tres mesos a comptabilitzar des de l’entrada a registre de la queixa o petició. Cortada ha afirmat que s’ha d’acabar amb l’etapa del ‘silenci administratiu’ o de la resposta tardana, ja que, com s’ha vist en les darreres memòries del Síndic Municipal, molt sovint la principal queixa dels ciutadans és que l’Ajuntament de Lleida no els fa cas. El número dos d’ERC a la Paeria ha afegit que aquesta mesura anirà acompanyada de la descentralització de l’OMAC, per tal que els veïns dels barris més allunyats no s’hagin de desplaçar al Pal•las.


Wikiloc | Puig de Millà Trail\n10,036 464 6965\nViewed 1537 times, downloaded 48 times\nMés información a http://els100cims.blogspot.com/2014/04/puig-de-milla.html\nEl camí està totalment senyalitzat, tot i que els senyals de pintura son vells i de vegades es fa difícil veure'ls. Sort de les fites, que abunden.\nPer començar a caminar ens situarem al davant de la porta de l'església de Sant Pere. Per la nostre dreta surt un carrer que ràpid comença a baixar en direcció a un pal indicador de la ruta que hem de seguir.\nCaminarem per un vell sender que passa a tocar de cases enrunades i travessa antics camp de cultiu, sobresortint un d'oliveres, ara abandonat. Aquest sender ens porta a l'antic safareig, també avui en dia abandonat i sec, però que antigament segur que abastia d'aigua a tota la població. Passat el safareig el camí gira a mestral superant la clotada de Millà. A partir d'aquest punt cal estar atent al senyals de pintura i a les fites ja que haurem de deixar el sender clar pel qual caminem i prendre un desviament a l'esquerra que ens fa caminar per corriol poc clar al començament, però que s'aclareix a poc a poc.\nTot i així seguim caminant en sentit nord-oest, com sempre seguint els senyals i les fites i el camí comença a guanyar alçada ràpidament fent llaçades, ara en sentit sud-oest. Quan les llaçades, el primer tram, acaben, comença un llarg flanqueig que ens porta, en sentit nord-est, a una altra zona de llaçades. Així arribem gairebé a la zona alta de la serra de Millà, però encara ens restarà superar, per camí fàcil i còmode, el barranc de l'Horta. Just a la part alta del barranc el camí gira i agafa orientació nord-oest per dirigir-se a una antiga construcció, ara totalment enrunada. Es tracta de lo corral del Peraire. Superat aquest corral sortim a una esplanada, antiga zona de conreu. Seguim les fites per anar en busca de la cova del Biot del Peraire. Es troba uns metres apartada del camí principal i te l'entrada amagada per la vegetació. No donaré més pistes però si s'entén el track no serà molt difícil trobar l'entrada. L'interior de la cova és una petita meravella. No sabria dir si de quars o de travertí, visible “gracies” als picadors.\nVisitada la cova cal continuar pel camí fitat, ja de forma planera, entre matolls i plantes baixes, passant primer per un fals puig de Millàs, segons el mapa de l'Institut Cartogràfic de Catalunya de la zona, i finalment fins al vèrtex geodèsic que marca el veritable cim. No sé. Potser resulti més difícil trobar el vèrtex que la cova. El cas és que trepitjat el cim, lo millor és seguir uns quants centenars de metres més, en baixada i sentit oest per delectar-se una bona estona assegut al impressionant balcó que ens permet gaudir d'unes vistes immillorables i espectaculars al pantà de Canelles, el Congost de Mont-rebei, la serra de Savinos, les conclues de Millà, la Torre de les Conclues, voltors, Trencalossos, els Montsecs...Tot un espectacle per als ulls.\nI és una llàstima però hem de tornar...Desfent el camí.\nGERCA Apr 29, 2015\nHi, found this interesting trail: Puig de Millà https://www.wikiloc.com/walking-trails/puig-de-milla-6601256 Regards, Wikiloc | Trails of the World


Beach Apartment Las Acacias Torrenueva Mijas Espanya - Ofertes d'hotels amb els MILLORS DESCOMPTES EN LÍNIA\nAvenida de Rota, La Cala de Mijas, Mijas, Espanya, 29649 - Veure al mapa\nMés informació sobre Beach Apartment Las Acacias Torrenueva\nTant si es tracta d'un viatge de plaer com si és de negocis, Apartamento Las Acacias Torrenueva és una elecció d'allotjament magnífica quan visiten La Cala de Mijas. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartamento Las Acacias Torrenueva, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix habitació familiar, ascensor per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara piscina privada, balcó/terrassa, insonorització, ventilador, aparell de televisió per satisfer els clients més exigents. L'hotel ofereix una excelent varietat d'instal.lacions d'oci, incloent piscina exterior, pistes de tennis, jardí. Apartamento Las Acacias Torrenueva és un lloc ideal d'estada pels viatgers que busquin encant, comfort i facilitat a La Cala de Mijas.\nTots els tipus de viatgers (16) Parelles (10) Viatgers en solitari (2) Famílies amb infants petits (2) Grups (2)


Bloc de Joan Rangel: La política ha de ser la solució i no el problema.\nLa política ha de ser la solució i no el problema.\nEls ho vaig dir al Govern i al Grup Popular des de la tribuna del Congrés. La seva majoria absoluta solament els garanteix la certesa en el resultat de les votacions, però no l’encert en la presa de decisions, ni el bon govern. És a dir, no garanteix la bona política.\nI menys si continuen imposant la seva voluntat sense escoltar ningú, fora dels seus cercles cada cop més tancats. Ho veiem cada dia: Decrets Llei que no es tramiten com a projecte de Llei, Pressupostos dels que no accepten pràcticament cap esmena – tres de més de tres mil – vetos a les compareixences davant subcomissions del Congrés, o negatives a crear comissions d’investigació sobre les activitats bancàries que han portat al desastre de la crisi que patim, en són els exemples més evidents.\nEl seu aïllament no és un bon auguri per sortir de la greu situació econòmica i social que patim. Potser no els preocupa massa perquè els plats trencats no els paguen els poderosos , aquests que s’han enriquit amb l’especulació . Com sempre, els paguen la majoria de la població: les classes mitges, els treballadors i els més febles. Una majoria cada cop més empobrida, que veu aprimar-se cada cop més el sector públic.\nUn sector públic que hauria de garantir-los els serveis essencials, la cohesió social i la igualtat d’oportunitats.\nUn sector públic que hauria de ser l’impulsor de l’economia productiva, per generar riquesa i també ingressos públics que asseguressin plenament la seva missió, sense retallades.\nAvui per avui no és així, i la majoria mostra clarament la seva decepció de la política. I aquesta decepció porta a l’allunyament i el rebuig de les institucions públiques. I això fa més forts als poderosos, que no tenen cap contrapès als seus excessos. Aquesta és la paradoxa.\nPer trencar aquest cercle diabòlic, només la política pot ser la solució. Per això calen projectes clars i praxis exemplar. En cas contrari, la deriva que portem consolidarà un model basat en les desigualtats creixents, i aquestes ens conduiran a escenaris gens desitjables.\nCal treballar de valent perquè triomfi la Política si volem que els nostre fills i nets visquin en una societat avançada i justa. Aquesta sí que serà la nostra herència de veritat.\nPublicat per Joan Rangel a 17:03


Restricció d’aliments i malaltia de Crohn\nLa malaltia de Crohn forma part de les malalties inflamatòries intestinals (MII), que són cròniques i lesionen l’intestí i n’alteren el funcionament. Segons experts de la Fundació Espanyola de l’Aparell Digestiu (FEAD), un error freqüent consisteix a pensar que la dieta és causa o pot ser la cura de la malaltia. Això porta molts pacients a fer restriccions d’aliments injustificades, que poden implicar problemes carencials o de malnutrició, entre d’altres. En algunes situacions concretes sí que es poden donar algunes pautes dietètiques, però sempre sota la recomanació de l’especialista.\nSegons el doctor Javier P. Gisbert, president del Grup Espanyol de Treball en Malaltia de Crohn i Colitis Ulcerosa (GETECCU) i investigador del Centre de Recerca Biomèdica en Xarxa (CIBEREHD), a dia d’avui no hi ha cap aliment que de forma clara i consistent s’hagi relacionat amb l’aparició de la malaltia inflamatòria intestinal, ni amb el seu empitjorament. Per tant, el consell als pacients és que no facin cap tipus de restricció dietètica i prenguin una dieta tan variada com sigui possible. Només en aquells casos excepcionals en els quals un aliment se’ls posa malament de forma repetida, aconsellen que no el prenguin.\nAlguns dels principals objectius de la intervenció nutricional per a persones amb aquesta malaltia són evitar estats de malnutrició i de desnutrició, potenciar l’estat immunitari per a evitar infeccions i complicacions de la malaltia o prevenir estats carencials i dèficits nutricionals, entre d’altres. Amb tot, és essencial fer una valoració nutricional prèvia al pacient afectat de malaltia de Crohn per a establir un plantejament dietètic individualitzat.\nL’estrès no sempre augmenta la gana\nLa gana és la necessitat de menjar per a cobrir les nostres necessitats vitals. De manera regular, la gana va acompanyada del desig de menjar, l’apetit, però en determinades circumstàncies, com l’estrès o l’ansietat, no sol ser així. És molt comú associar les situacions de nerviosisme i estrès al fet de tenir mes gana i són molts els estudis científics que relacionen aquestes situacions amb un desig més gran. Tanmateix, un estudi publicat recentment en la revista Biological Psychology i elaborat per la Universitat de Salzburg (Àustria) ha desmentit la relació entre el desig de menjar i l’estrès.\nVan establir una diferència entre tenir gana per necessitat i tenir gana per plaer. La primera tracta d’explicar les respostes que el nostre cos ens envia per avisar-nos que necessitem aliments. La segona es reduïa al sabor del menjar. L’estudi va evidenciar que quan les persones estan més estressades disminueix la gana de menjar per plaer, però no la gana per necessitat, i conclou que la disposició més gran a menjar per plaer es produeix quan la persona experimenta emocions positives. En canvi, encara que l’estrès no desperti l’apetit, això no vol dir que no hi hagi relació entre aquest i l’obesitat. Són molts els estudis que afirmen que les preferències alimentàries es modifiquen en situacions estressants i mostren que augmenta la ingesta d’aliments alts en sucre o greixos.\nL’alimentació pot ser molt útil per a mantenir la calor corporal i augmentar les defenses de l’organisme durant l’hivern. Els menjars tradicionals d’aquesta època són contundents i hipercalòrics, ja que amb el fred gastem més calories i per això l’aportació energètica dels aliments ha de ser més gran. Segons Barry Swanson, professor i científic d’aliments a la Universitat de Washington, hi ha aliments o begudes que redueixen o augmenten la temperatura corporal i d’altres que la mantenen. Així, aquells que contenen més greix, mes proteïna i carbohidrats, tendeixen a escalfar el cos pel treball que aquest fa en digerir-los. El greix es mou molt lentament a través del sistema digestiu, per la qual cosa es necessita més quantitat d’energia per a digerir-lo. Cada cop que s’utilitza energia per a qualsevol procés, ja sigui la digestió o per a algun exercici, la temperatura del cos augmenta. Els carbohidrats complexos com l’arròs integral i altres grans sencers són també molt difícils de digerir, i això fa que el cos s’escalfi durant el procés.\nÉs important tenir en compte aliments energètics saludables (llegums i arròs, rics en fibra i amb baixes aportacions de greix; i llenties, cigrons o mongetes) i acompanyar-los amb hortalisses d’hivern, essencials en una dieta saludable. La hidratació també és important a l’hivern. A més de l’aigua, els brous són una bona opció, ja que ajuden l’organisme a mantenir la temperatura corporal adequada a més d’hidratar, o prendre una infusió després de cada àpat o entre hores.\nPrecaució amb determinats aliments i l’ennuegament en nens\nEls aliments són al darrere de més de la meitat dels casos d’asfíxia per ennuegament en nens menors de 5 anys. Els més perillosos solen ser aquells que difícilment es desfan en la boca o per via respiratòria, o que per la seva forma són capaços de bloquejar el pas de l’aire.\nEn un article publicat recentment a Archives of Disease in Childhood, de la revista mèdica BMJ, dos metges britànics, Amy Lumsden i Jamie Cooper, van advertir del perill en nens menors de cinc anys de menjar grans de raïm sencers a causa del risc d’ennuegament. Els autors, experts en medicina d’urgències, afirmen que els grans de raïm solen ser més grans que les seves vies respiratòries. A diferència d’altres objectes petits i durs, com les nous, la seva superfície suau els permet bloquejar per complet les vies i dificulten l’extracció si no es tenen eines especials.\nEncara que hi ha consens entre els professionals, basat en evidències científiques, sobre els beneficis d’intercalar els aliments sòlids a partir dels 6 mesos edat, és important prestar especial atenció a certs aliments com el raïm, les salsitxes o alguna fruita seca. Per això, els experts aconsellen tallar-los en peces adequades abans de donar-les-hi, a més de recordar la importància de la supervisió adulta mentre els petits mengen.\nEstic una mica espantat per la quantitat d’informació en contra del sucre que es publica últimament. És cert que una coca-cola pot contenir l’equivalent a tres sobrets de sucre? També he llegit que els edulcorants són perjudicials, però d’altra banda que els ossos també necessiten sucre. On és el límit? Quant de sucre podem prendre al dia?\nLa principal funció del sucre és proporcionar l’energia que el nostre organisme necessita per al funcionament dels diferents òrgans i teixits. Per això, el consum de glucosa és necessari no solament per als ossos, sinó per a l’organisme en general. La glucosa és un tipus de sucre present sobretot en aliments que contenen midó (pa, arròs, pasta i patates), a més de les fruites, la mel o el sucre.\nÉs important diferenciar els sucres saludables que de manera natural es troben en fruites i verdures, dels anomenats sucres lliures, ocults en molts aliments processats com la brioixeria industrial, les conserves, els sucs envasats o refrescos com la coca-cola, entre d’altres. El contingut de sucre d’una coca-cola és superior al que ens comenta, entre 7 i 8 culleretes, i l’Organització Mundial de la Salut (OMS) recomana no consumir-ne més de 12 al dia i suggereix una ingesta ideal de 6.\nEl 2015, investigadors de la Universitat de Harvard i l’Imperial College de Londres, entre altres institucions, van calcular que el consum de begudes ensucrades provoca 133.000 morts a l’any per diabetis, altres 45.000 per malalties cardiovasculars i 6.450 per diferents tipus de càncer. L’OMS va llançar el 2015 una directriu mundial per reduir la ingesta de sucres lliures al 10% i 5% de la ingesta calòrica total.\nM’agradaria saber què són els nitrats i nitrits. Han dit en els informatius que cal anar amb compte amb ells i que sembla que en contenen una pila d’aliments. Quins són? Quins efectes tenen en la salut?\nEls nitrats són compostos presents en el medi ambient de forma natural. També es fan servir en l’agricultura com a fertilitzants i en el processament d’aliments com a additius alimentaris autoritzats. El nitrat en si és relativament poc tòxic. La seva toxicitat ve determinada per la seva conversió a nitrit, substancia que es pot transformar per reducció bacteriana en els aliments durant el processament i l’emmagatzematge o en el mateix organisme.\nLa principal font d’exposició humana a nitrats i nitrits és el consum de verdures i hortalisses (especialment les de fulla verda) i, en menor manera, l’aigua (de beguda) i els productes carnis curats, com els embotits, on els nitrits actuen com a agents antimicrobians contra la toxina botulínica i com a conservants. Una exposició excessiva a ells pot causar efectes nocius per a la salut.\nPer això, l’Autoritat Europea de Seguretat Alimentària (EFSA en les sigles en anglès) va avaluar els riscos i els beneficis del consum de productes vegetals a causa del seu contingut en nitrats. Va concloure que els efectes beneficiosos del consum d’aquests aliments superen el risc potencial per a la salut humana derivat de l’exposició als nitrats a través d’aquests vegetals per a la població general. En grups més vulnerables com els bebès i nens de poca edat, l’EFSA va incloure el 2010 un dictamen en el qual concloïa que els nivells de nitrats en aquests vegetals no són un problema de salut per a la majoria dels nens. En canvi, en nadons i infants d’1 a 3 anys que consumeixen altes quantitats d’espinacs amb alts nivells de nitrats podria comportar risc de desenvolupar metahemoglobinèmia, malaltia anomenada sovint com “la síndrome del nadó blau”.


SIMEÓ PROMOCIÓ SETEMBRE 2005\nPublicat per BLOC DEL CICLE SUPERIOR a 11:58 Cap comentari:\nTEATRE: PETER PAN\nEl passat 28 de març, els nens i nenes de 6è curs vam representar l'adaptació de l'obra "Peter Pan". La representació va sortir molt bé ja que tothom s'havia après molt bé el seu paper i va fer una bona interpretació. A més, tots estàvem disfressats segons el nostre paper.\nEls pares, mares i mestres ens van felicitar per la nostra actuació.\nA la classe vam fer una valoració del teatre; tothom estava molt satisfet del resultat i TOTS/ES volem que l'escola continuï fent aquest tipus d'activitats que tant ens agraden.\nPublicat per BLOC DEL CICLE SUPERIOR a 9:05 Cap comentari:\nPASSEJADA PER LA HISTÒRIA DE MARTORELLES\nPublicat per BLOC DEL CICLE SUPERIOR a 6:27 Cap comentari:\nSORTIDA CASA DE LES AIGÜES\nPublicat per BLOC DEL CICLE SUPERIOR a 12:22 Cap comentari:\nSORTIDA A BARRI BORN I MUSEU HISTÒRIA DE CATALUNYA\nEl passat dijous 16 de gener els nens i les nenes de 6è de l'escola van anar d'excursió a Barcelonal.\nVan passejar pel barri del Born : van entrar a veure l'esglèsia de Santa Mª del Mart, van estar al Fossar de les Moreres, al Passeig del Born, al Born Centre Cultural... Vam veure el carrer més petit de Barcelona i el més estret.\nDesprés vam anar al Museu d'Història de Catalunya on van fer el recorregut de la història a partir de l'evolució de la tecnologia. Va ser molt interessant i van aprendre moltes coses.\nAqui teniu unes quantes fotos de la sortida:\nPublicat per BLOC DEL CICLE SUPERIOR a 6:09 Cap comentari:\nENTREGA REGALS PER LA POSTAL DE NADAL\nEl passat dia 10 de desembre els i les alumnes de 6è de l'escola Simeó Rabasa i de l'escola Les Pruneres, vam anar a la biblioteca de Montserrat Roig de Martorelles per l'entrega d'un obsequi per part de l'ajuntament de Martorelles, per agrair-nos la nostra col·laboració en l'elaboració del dibuix i el poema de Nadal de l'ajuntament.\nEn aquest acte estava l'alcalde de Martorelles Sr. Romuald Velasco i la regidora d'ensenyament Sra. Margarita Casanovas.\nEns van regalar una motxilla, un llibre i ens van donar un petit esmozar.\nAquest reconeixement va ser gravat per la televisió comarcal Vallès Visió\nPublicat per BLOC DEL CICLE SUPERIOR a 13:10 Cap comentari:\nAquest curs a l'escola ens hem pogut fer una foto de la castanyada molt divertida amb un FOTOMATON que ens han fet les mares de l'AMPA.\nAquí teniu les fotos que ens hem fet:\nPublicat per BLOC DEL CICLE SUPERIOR a 4:59 Cap comentari:


La fira DeNuvis de Lleida celebra els seus 20 anys amb 93 expositors\nDe Nuvis estrena logotip i cartell, així com un nou web i portal de proveïdors\nper Redacció dimarts, 23 d’octubre 2018 - 18:20h\nDeNuvis Lleida 2017 | Redacció\nLa 20a edició del saló De Nuvis (Fira d'Organització d'Esdeveniments) obrirà les portes els dies 10 i 11 de novembre al Pavelló 4 de Fira de Lleida amb un total de 93 expositors, els quals oferiran un extens ventall d'opcions per organitzar un esdeveniment a mida, assessorament personalitzat i les darreres novetats en el món de les bodes i els esdeveniments. Enguany, amb motiu del 20è aniversari, De Nuvis estrena logotip i cartell, així com web i portal de proveïdors nous, i potenciarà les activitats paral·leles que es desenvoluparan en el marc del saló, com ara showcookings, degustacions, demostracions diverses (perruqueria, maquillatge, etc.), música en directe, espectacles de màgia, photocall, a més de les desfilades i sortejos.\nDurant l'acte de presentació de De Nuvis, Joan Simó, president de la Cambra de Comerç i Indústria de Lleida i de la Comissió Delegada de la Fundació Fira de Lleida, ha destacat que «De Nuvis encara el 20è aniversari amb diferents novetats, amb el mateix nombre d'expositors –93 empreses i el 100% d'ocupació– i amb l'esperança de repetir els 18.000 visitants de l'edició anterior». Simó ha fet esment també de la bona tasca que ha dut a terme Fira de Lleida que «ha mantingut el nombre de fires en els darrers anys malgrat la difícil situació econòmica viscuda». Sara Mestres, regidora de Seguretat Ciutadana i de Polítiques per al Civisme i la Igualtat de la Paeria, s'ha felicitat pel 20è aniversari del saló i per la seva «consolidació» i ha apuntat que «Fira de Lleida contribueix al creixement econòmic de la ciutat perquè implica moltes empreses vinculades a l'organització d'esdeveniments». Mestres ha afegit que «el 60% dels matrimonis que tenen lloc a la ciutat de Lleida són civils».\nEls showcookings es presenten com una novetat a DeNuvis\nEnric Mir, vicepresident 5è de la Diputació de Lleida, ha destacat «la importància que ha anat assolint De Nuvis en els darrers anys atès els sectors que implica» i ha dit que «el saló és una bona oportunitat per posar en contacte durant un cap de setmana en un mateix espai empreses expositores i visitants, fet que afavoreix les contractacions i les reserves de serveis vinculats als casaments, els batejos o les comunions». Oriol Oró, director general de Fira de Lleida, ha explicat que «per celebrar el 20è aniversari ens hem volgut adequar als nous temps, amb un nou logotip i cartell, el disseny d'un nou web més intuïtiu, que inclou un portal de proveïdors que permet trobar els expositors per organitzar tots tipus d'esdeveniments de manera senzilla». Pel que fa a les activitats, Oró ha destacat les desfilades, les actuacions musicals i, com a novetat, els showcookings i els tastos.\nUn dels atractius principals del certamen seran les desfilades de vestits de núvia i de nuvi, de festa i de madrina, les quals tindran lloc dissabte i diumenge, de 11.30 a 11.45 h, i de 17.00 a 17.50 h, amb la participació de les empreses Alba Minguella-Costura d'autor, Booknovias, Boutique la Novia, Gala Garcia Novias i Sastreria Lorenzo. El diumenge, se celebrarà també la desfilada de vestits de comunió. Els passis comptaran amb música en directe amb LleidaClàssica, grup especialitzat en música de cerimònia. Cal recordar que enguany el saló De nuvis oferirà aliances i joies treballades amb or ètic, en la que serà una de les novetats més singulars d'aquesta edició.


La rosa i el llibre per als amics de CatalunyaReligió.cat | CatalunyaReligió.cat\nInicio La rosa i el llibre per als amics de CatalunyaReligió.cat\nAquí teniu una rosa per desitjar-vos una bona diada de Sant Jordi a tots els lectors de CatalunyaReligió.cat. Aquest any, a més, els qui formeu part de la Xarxa CatRel també rebreu un llibre a casa.\nCoincidint amb la celebració de l’Atri dels Gentils, els qui ens ajudeu a mantenir el portal amb una aportació anual rebreu el llibre ¿Quin futur per al cristianisme? Un cardenal i un filòsof, cara a cara, una conversa entre l’espiritualitat religiosa representada pel cardenal Philippe Barbarin i l’espiritualitat laica representada per Luc Ferry. Un llibre que us regalem amb una promoció conjunta amb Fragmenta Editorial.\nSi no sou membres de la Xarxa CatRel i us apunteu durant el proper mes, abans del 23 de maig, també rebreu com a obsequi aquest llibre. La Xarxa CatRel està formada per aquells lectors que també ens doneu el suport econòmic i ens ajudeu a cobrir els costos per poder seguint actualitzant cada dia el portal.\nEntre altres promocions, els membres d’aquest Xarxa tenen accés a La Setmana de CatalunyaReligió i poden escollir si volen rebre el butlletí diari gratuït i/o un resum setmanal amb una selecció dels millors continguts del portal. El butlletí setmanal només és accessible per als membres de la Xarxa que ens ajuden amb una aportació econòmica anual i, a més de rebre'l per correu electrònic, poden consultar tots els resums anteriors en aquesta pàgina.\nEtiquetes: CatalunyaReligio.cat, llibre, rosa, Sant Jordi, Xarxa CatRel Inicie sesión o regístrese para enviar comentarios\tImprimiu\tEnvieu a un amic\tCreeu PDF


General – Pàgina 6 – ESPLAC\nPer Sant Jordi, participa al concurs de relats del Som Esplai i guanya un val regal de 50 euros per l’Abacus! Des de la revista Som Esplai us animem a participar al concurs de Sant Jordi en el que la persona o grup guanyador ...\nObrim una plaça de tècnic/a informàtic/a\nA Esplais Catalans busquem tècnic/a informàtic/a. El termini de presentació de currículms finalitzarà el 28 d’abril de 2019. A Esplac hem obert un termini per a la presentació de currículums amb l’objectiu de obrir una plaça de tècnic/a informàtic/a. El termini finalitza ...\nVols anar al Canadà amb altres joves? Forma part del nou projecte internacional d’Esplac!\nEsplac participarà en una nova activitat internacional juntament amb 4 entitats més. El projecte s’anonema “Translantic Youth Dialogues” i l’organitza l’entitat IFM-SEI juntament amb OXFAM i dues entitats del Canadà. “Translantic Youth Dialogues” es tracta d’un projecte internacional de dos ...\nEsplais Catalans se suma a les campanyes de solidaritat amb Palestina: “Defensem els drets humans” i “Boicot a Eurovisión 2019”\nQueda aprovat el posicionament per l’adhesió a les campanyes “Defensem els Drets Humans” (que condemna l’intent de criminalitzar i reprimir el dret democràtic a la defensa dels Drets Humans i l’intent de silenciar la solidaritat amb causes com la del poble ...\nEsplais Catalans amb el compromís per l’aigua pública i democràtica\nQueda aprovat el posicionament a favor de l’adhesió a la campanya impulsada pel Moviment per l’Aigua Pública i Democràtica. Després de la Iniciativa Ciutadana a Barcelona de l’any passat, impulsada pel Moviment per l’Aigua Pública i Democràtica (MAPiD), ara es ...\nMés de 700 monitores i monitors d’Esplais Catalans hem celebrat la Monifesta’t 2019 a El Vendrell, sota el lema “Perseguim utopies, construïm el món que volem”. Esplais Catalans hem celebrat aquest cap de setmana la Monifesta’t 2019, enguany amb l’accent en la transformació social. ...\nEnter! Youth Week, nova formació internacional a Estrasburg\nJa es comença a debatre sobre com serà la Trobada de Monitores del Sector Barcelona, una de les activitats amb més participació del sector. Al Sector Barcelona, la Trobada de Monitores és una de les activitats amb més participació, ja ...\nEl passat diumenge 17 de març vam fer el Domingueo Formatiu al Sector Barcelona. Ja és el segon any que es fa un diumenge al matí el Domingueo Formatiu del Sector Barcelona, amb diverses formacions paral·leles i un dinar conjunt. ...\nAhir, dimecres 20 de març, va tenir lloc la roda de premsa de presentació de la Monifesta’t 2019 al Vendrell. Comença el compte enrere per la Monifesta’t 2019 i a poc més d’una setmana de la trobada, ahir va tenir ...


Milan Guest House Jaipur Índia - Ofertes d'hotels amb els MILLORS DESCOMPTES EN LÍNIA\na-3 Chikatsalaya Marg Janta Store Bapu Nagar, Bapu Nagar, Jaipur, Índia, 302018 - Veure al mapa\nTé alguna pregunta per a Milan Guest House?\nMés informació sobre Milan Guest House\nPer als viatgers què vulguin captar les imatges i els sons de Jaipur, Milan Guest House és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Milan Guest House, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, servei d'habitacions.\nA més, totes les habitacions ofereixen una gran varietat de comoditats com ara tovalloles, televisió de pantalla plana, mirall, entrada privada, accés a internet (sense fils) per satisfer els clients més exigents. Durant el dia podeu gaudir de l'atmòsfera relaxant de camp de golf (a 3 km), equitació. Amb una localització ideal i amb comoditats imbatibles, Milan Guest House no troba competidors en cap categoria.\nPalau de la Ciutat - 4,1 km\nFort Amber - 11,26 km\nHawa Mahal - 4,04 km\nSheesh Mahal (Saló dels Miralls) - 11,26 km\nJantar Mantar - 4,03 km\nPalau Jal Mahal - 7,85 km\nTemple Govind Devji - 4,46 km\nTemple Birla Mandir - 580 m\nFort Jaigarh - 11,13 km\nBirla Mandir - 590 m\nTemple Birla Lakshmi Narayan - 620 m\nEstadi Sawai Maan Singh - 720 m\nMoti Dungri - 760 m\nTemple Moti Doongri - 830 m


Rupérez: Noves accions de comunicació.\n10 de setembre de 2015\t/ Branding, Màrqueting, Publicitat, Retolació\t/ 0 comment / by admin\nEstrenem curs amb les primeres accions publicitàries per a Rupérez, programades per a aquest últim trimestre de l’any. Comencem amb una campanya al punt de venda, la botiga del carrer Màrtirs de 1640 de Tortosa. Per a aquesta, partíem de la prioritat de publicitar les cuines, entre els productes i serveis que ofereix l’empresa.\nLes anteriors accions entorn les cuines Rupérez, se centraven en l’experiència de cuinar (que podeu veure en la retolació de vehicles i anuncis de premsa). Partíem doncs de la transmissió de sensacions, del concepte “cuines ben fetes i clients satisfets” i d’una frase del propi responsable dels projectes de cuina, Víctor Rupérez: “La cuina és el cor de la casa”. El resultat és una imatge fotogràfica d’una de les seves cuines, on es pot apreciar al detall la qualitat dels materials i el disseny, i transmet les sensacions positives de cuinar en un espai que ens han fet al nostre gust i a la nostra mida.\nPer a la nova acció, en el punt de venda, el suport principal és l’aparador. El concepte doncs, havia de ser coherent amb aquest suport: els més de 10 metres de vidre dels que disposen a la Ronda Reus. Conceptualment, es van plantejar dos camins: continuar amb la idea de la cuina com a experiència, o centrar l’atenció amb la comoditat i ergonomia que aporta una cuina amb disseny personalitzat i última tecnologia. Segons les característiques del target a qui es dirigeix principalment la campanya, es va consensuar aquest últim enfocament com a base per al brainstorming.\nDonant voltes entorn els avenços tècnics en el disseny de cuines, que permeten cuinar, emmagatzemar, netejar, etc. de forma més còmoda, volíem comparar les incomoditats pròpies de les cuines antiquades amb les d’última generació. Les diferències són òbvies: dels antics armaris baixos on rebuscàvem les olles apilades, als moderns calaixos que permeten trobar ràpidament qualsevol estri, agafar-lo i tornar-lo a guardar de forma fàcil i còmoda, amb la suavitat d’obertura i tancament que comporten. A partir d’aquí, de propostes en van sortir de variades. Cinc d’elles eren bastant adequades segons l’objectiu. Però quan pensàvem que amb aquest brainstorming teníem material suficient per concretar conceptualment i gràfica la campanya, i que les Muses ja podien plegar amb la feina acabada, va aparèixer per sorpresa la idea que finalment vam desenvolupar.\nEl paral·lelisme entre la coneguda imatge de l’evolució darwiniana de l’home i “l’evolució” del disseny de cuines, va ser la idea amb la que ens vam basar. Aquesta és una imatge, la de l’evolució humana, que forma fart de l’imaginari col·lectiu i que per tant afavoreix una comprensió molt ràpida del concepte. Les figures creades mostren cinc passos d’aquesta evolució (coincidint també en els cinc trams de vidre que composen l’aparador). Veiem doncs com els moviments i posicions del “cuiner” han anat evolucionant amb el disseny de la cuina: des de les incòmodes posicions dels mobles i electrodomèstics baixos fins a la total comoditat i agilitat de moviment que permeten les cuines actuals.\nEl text que acompanya la campanya, és una cita de Darwin “actualitzada” per Rupérez. La de Darwin afirma que “Els instints naturals es perden en estat domèstic”, i s’ha presentat amb una guixada per sobre, de forma que el disseny de les cuines Rupérez contradiuen aquesta màxima, ja que estan ideades per respectar al màxim possible l’ergonomia i el moviment natural a l’hora de moure’s per la cuina.\nLes principals dificultats a l’hora de formalitzar la proposta eren la foscor i gran reflectivitat del vidre de la botiga. El color del vinil es va escollir per crear un gran contrast amb el to del vidre, i que les peces fossin ben visibles des de l’exterior. El sentit de la circulació del carrer, a més afavoreix la correcta lectura tant de la imatge com de l’eslògan. El resultat és una campanya clara i directa, amb una presentació neta que manté alhora la visibilitat de l’exposició interior.\nAquesta campanya coincideix amb la liquidació d’una de les cuines de l’exposició. Per a aquest fi s’ha creat una etiqueta per situar a la part on es troba la cuina, remarcant el gran descompte que se li aplica. Malgrat tractar-se d’una promoció temporal, en coincidir amb la resta de campanya, s’ha mantingut una coherència de branding, especialment de color, respecte al conjunt de la campanya.\nTags: branding, campaña, Comunicación, diseño, Marketing, Publicidad, Rupérez\nEl mercat de les free fonts i les persones que hi ha al darrere


L'aparcament de la platja Gran de Palamós canviarà la seva gestió a partir de l'1 d'abril. Ports de la Generalitat es farà càrrec de l'espai de la superfície asfaltada i l'Ajuntament el tram de sauló. La zona de la Generalitat deixarà de ser gratuïta per als residents, entre els mesos d'abril i setembre i la part de sauló serà també de pagament, en aquest cas només al juliol i agost.\nCanvis de gestió en l'aparcament de la platja Gran de Palamós que tindrà dos espais diferenciats durant sis mesos a l'any. A partir de l'1 d'abril, l'aparcament deixarà de tenir una gestió conjunta. Ports de la Generalitat assumirà l'espai amb superfície asfaltada i l'Ajuntament el tram de sauló.\nD'aquesta manera, Ports de la Generalitat aplicarà el pagament universal en el seu espai. Per tant, anul·larà la gratuïtat dels residents com estava establert fins ara. Això sí, tindran tarifes reduïdes. Els palamosins i palamosines tindran els primers 30 minuts gratuïts, les primeres 2 hores el cost serà d'1 euro i 4 euros per tot el dia. Aquest període de pagament s'aplicarà entre l'abril i el setembre.\nL'entrada i sortida d'aquesta zona d'estacionament, d'un màxim de 240 vehicles, es farà exclusivament pel seu accés des de l'avinguda de l'Onze de Setembre.\nPel que fa a la part de sauló funcionarà com la zona vermella de l'aparcament de l'Arbreda i només serà de pagament els mesos de juliol i agost. Són 20 cèntims diaris i els primers 30 minuts gratuïts pels residents , 1 euro al dia per les persones no residents, però que treballen al municipi i per a la resta d'usuaris s'aplicarà 1,5 euros l'hora amb un màxim de 4 hores.\nÉs una zona amb capacitat de 450 vehicles i s'haurà d'accedir per un únic accés, entre el passeig del Mar i el carrer d'Aragó.\nDes del consistori creuen que aquesta ha estat la millor opció que han trobat per als residents del municipi.\nEn el límit entre l'aparcament de sauló i l'asfaltatge s'ubicarà una zona de gir on els vehicles podran fer el canvi de sentit de circulació. El sistema de gestió separada funcionarà entre l'abril i el setembre, la resta de l'any, tot l'aparcament de la platja serà gratuït per tothom.


Que uns materials siguin de Lectura Fàcil vol dir que han estat elaborats amb la intenció de poder ser llegits i entesos per totes aquelles persones que tenen dificultats lectores i/o de comprensió de caràcter transitori o permanent.\nL’adaptació d’aquests materials l’han de dur a terme pedagogs, professors o escriptors i per tal de fer-la correctament cal seguir les directrius internacionals promogudes des de la IFLA (International Federation of Library and Associations). Aquestes estableixen pautes relatives al contingut i al llenguatge segons les quals és necessari narrar una història concreta i lògica amb una sola línia argumental. Per tant, cal presentar els esdeveniments en ordre cronològic, amb continuïtat i evitant el llenguatge abstracte i difícil. A més, també estableixen pautes relacionades amb la tipografia segons les quals els textos s’han de presentar amb un interlineat generós i alineats en bandera de manera que cada línia sigui una unitat sintàctica.\nL’Associació Lectura Fàcil, membre del grup de treball Easy-to-Read Network, ha acostat el projecte a Catalunya i atorga el logotip LF a tots els materials que s’adapten a les directrius de la IFLA un cop comprovada la seva idoneïtat per als col·lectius destinataris.


Unitat de Psicogeriatria | Hospitalització | Hospital | Hospital de Manlleu\nA la Unitat de Psicogeriatria oferim una atenció integral a les persones amb trastorn de conducta, demència o deteriorament cognitiu, a més de donar suport als seus familiars amb l'objectiu prioritari d'assegurar la qualitat assistencial. Tindreu al vostre servei un equip multidisciplinar que us atendrà en totes les necessitats assistencials que tingueu.\nLa unitat està ubicada a la planta 1 de l'Hospital i té 11 habitacions dobles amb bany adaptat, les quals poden ser utilitzades de manera individual quan la situació ho requereixi.\nPer les característiques dels pacients ingressats, és important no alterar la dinàmica de la unitat, afavorir la convivència i propiciar un ambient tranquil, parlant en veu baixa i evitant sorolls innecessaris. Si es produeix qualsevol alteració, distancieu-vos del lloc i deixeu actuar el personal de la Unitat.\nLa Unitat garanteix la seguretat de cada usuari mitjançant tancaments amb codi d'accés d'entrada i sortida. Eviteu les entrades i sortides contínues i, sempre que sortiu, aviseu l'equip d'Infermeria.\nVestuari: tres mudes de recanvi (pantalons tipus xandall, samarretes, jerseis, roba interior...). Per evitar pèrdues, marqueu tota la roba amb el nom.\nHigiene personal: necesser amb sabó líquid, crema hidratant, raspall i pasta de dents, pinta o raspall pels cabells, colònia, pot per la pròtesi dental (si en porta), màquina d'afaitar elèctrica…\nL'equip de la Unitat deixarà la roba bruta a la part inferior de l'armari perquè la família se la pugui emportar i rentar-la.\nUs recomanem que no porteu objectes de valor com joies o diners. L'Hospital no es pot fer responsable de la seva pèrdua.\nEviteu portar objectes perillosos com cinturons, objectes punxants, tisores o bastons.\nEls armaris sempre han d'estar tancats amb clau i no es poden deixar objectes ni a les tauletes ni al lavabo.\nLa família ha de guardar ulleres, audiòfons i pròtesis bucals als armaris després dels sopars.\nDe dilluns a divendres: matins d’11 a 15 h i tardes de 18 a 20 h.\nCaps de setmana i festius: horari intensiu d’11 a 20 h.\nLes informacions mèdiques es donaran els dilluns, dimecres i divendres en les hores establertes al matí. Davant qualsevol dubte, cal que us dirigiu al personal d'Infermeria. Els caps de setmana i festius, l’equip de la Unitat resoldrà aquelles actuacions que requereixin una atenció urgent, mentre que la resta d’aspectes es derivaran al personal de continuïtat.\nHorari dels àpats: esmorzar (9 h), dinar (13 h), berenar (16 h) i sopar (19 h).\nEl pacient que necessiti suport per menjar haurà d'estar acompanyat per un familiar o un cuidador en tots els àpats. El pacient que no estigui acompanyat i es peixi sol ho farà al menjador amb la supervisió del personal d'Infermeria.\nÉs important seguir la dieta marcada: si voleu portar aliments de fora, heu de demanar autorització prèvia.\nEl dia abans de rebre l'alta mèdica heu de recollir totes les pertinències de l'usuari i deixar només la muda de roba que es posarà el dia de l'alta. L'habitació s'ha de deixar a les 9:00 h. Us donarem dues còpies de l’informe mèdic de l'alta: una per a la família i una altra perquè la pugueu portar al metge de capçalera.\nInformació d’utilitat per ingressar a la Unitat de Psicogeriatria


Espanya es deslliura de la multa de Brussel·les per incomplir el dèficit | Espanya | EL PAÍS Catalunya\nLa Comissió Europea cancel·la la multa a Espanya per no complir l'objectiu de dèficit públic\nBrussel·les 27 JUL 2016 - 14:09\tCEST\nEl president del Govern espanyol en funcions, Mariano Rajoy. ULY MARTÍN EL PAÍS\nEn un sorprenent moviment d'última hora i després de més de tres hores de tensa reunió, la Comissió Europea ha decidit avui cancel·lar la multa a Espanya i Portugal malgrat els continus incompliments dels objectius de dèficit, segons informen les fonts consultades i quan Brussel·les encara no ho ha comunicat oficialment. Espanya feia dies que pressionava. Itàlia i França s'oposaven a les sancions. Però Brussel·les ha trobat finalment una escapatòria que li permet no estrenar les sancions del Pacte d'Estabilitat amb dos dels països que han rebut més per la crisi financera i que han aplicat més retallades.\nEspanya i Portugal s'exposaven a una multa de fins al 0,2% del PIB: uns 2.200 milions en el cas espanyol. La Comissió va presentar dilluns tres opcions: la cancel·lació del procediment d'infracció –la possibilitat preferida pel comissari Pierre Moscovici–, la multa màxima (aquests 2.200 milions, que van quedar descartats) i una sanció de 1.100 milions proposada pel vicepresident Valdis Dombrovskis. Aquesta xifra es considerava un càstig massa gran. Dombrovskis ha plantejat avui fins a 500 milions de multa, però finalment l'ala dura de la Comissió Europea ha sortit derrotada.\nA canvi, Brussel·les estableix uns nous objectiu fiscals molt durs per a Espanya i Portugal, amb objectius del 4,6% del PIB per a aquest any, el 3,1% el 2017 i el 2.2% el 2018. La Comissió ampliarà la vigilància sobre els comptes públics, amb informes trimestrals. I vol un pressupost auster per al 2017, amb una retallada estructural de 5.000 milions –sense tenir en compte el cicle econòmic–.


“Cada vegada que una persona practica esport hi ha un impacte en el medi ambient” | UPF-BSM\n“Cada vegada que una persona practica esport hi ha un impacte en el medi ambient”\nLa UPF Barcelona School of Management ha acollit aquest dimecres 28 d’abril les jornades sobre Esport, sostenibilitat i emergència climàtica. La benvinguda ha anat a càrrec de Carles Murillo, director del Màster en Gestió esportiva de la UPF-BSM qui ha volgut agrair a tots els col·laboradors i promotors de l’acte la seva feina i esforç per dur-la a terme; alhora ha detallat l’estructura de l’acte, dividit en taules rodones i ha detallat la temàtica de cada debat. Murillo ha detallat també els objectius de la jornada: “El principal és analitzar i debatre a partir dels exemples i testimonis dels ponents, la reflexió dels moderadors i la intervenció dels assistents”. Tot amb la intenció de donar resposta a les preguntes què pot fer l’esport per la sostenibilitat? Com pot ajudar l’esport a l’Agenda 2030? Com es pot implementar la sostenibilitat en l’esport de manera persistent en el temps? I com pot ajudar l’esport en l’emergència climàtica\nSeguidament ha agafat la paraula Isidre Rigau, de Summa Sports i professor del Màster en Gestió Esportiva de la UPF-BSM per introduir el concepte de sostenibilitat, que abarca àmbits tan diferents com l’impacte ambiental, la sostenibilitat política, social, econòmica, la meteorologia i el clima: “Cada vegada que una persona practica esport hi ha un impacte en el medi ambient, hem de ser conscients d’això”. Rigau ha subratllat que la sostenibilitat en l’esport ha estat un terme impulsat per Nacions Unides i el Comitè Olímpic Internacional i que “no és una onada ni una moda, ha vingut per quedar-se”.\nDesprés de la introducció s’ha donat pas a la primera taula rodona titulada Compromís: una pràctica esportiva responsable amb la moderació d’Oriol Serra, del Clúster Manager d’INDESCAT i la presència del representant de la Fundació Kilian Jornet, Gerard Vila, i Theresa Zabell, de la fundació Ecomar.\nA través d’un vídeo, Jornet ha explicat l’activitat de la fundació i un dels projectes en què treballa: “L’any passat vaig crear la fundació amb l’objectiu de tenir cura de les muntanyes i el seu entorn. El rol de la indústria de l’esport outdoor és molt important per a la transició ecològica. Crec que és un sector que lideri i inspiri a fer aquesta transició, per això hem llistat deu objectius per als diversos actors -atletes i practicants, organitzadors, federacions i marques i fabricants- tenint en compte el canvi climàtic, els models de producció i consum, biodiversitat, contaminació i l’ús de recursos naturals”.\n“Llistar objectius és fàcil, el difícil és concretar mesures, per això volem ser una eina de col·laboració perquè els actors puguin compartir i agafar idees”, ha explicat Jornet. “Sóc optimista, si des de petites organitzacions a grans corporacions duem accions per l’emergència climàtica serem capaços de tenir un planeta sa”, ha afegit Jornet.\nDe izq. a der.: Theresa Zabell, de ECOMAR; Gerard Vila, de Kilian Jornet Foundation; Oriol Serra, cluster manager de INDESCAT\nSeguidament Zabell ha agafat la paraula i ha explicat l’activitat de la fundació Ecomar amb més de 22 anys dedicats a la cura del medi marí: “Sabem menys del fons del mar que de la superfície de la Lluna”. La fundació intenta lluitar a través d’escoles, centres esportius i grups de persones explicant quin és l’orígen dels problemes dels mars -sobrepesca, sobreescalfament, contaminació- i com es pot arribar a una solució:“Treballem amb criatures en cinc pilars: esport, vida sana, concienciació, solidaritat i sostenibilitat”. Entre les activitats més vistoses de la fundació, a part de la col·laboració amb entitats esportives, és la neteja de costes: “Hem recollit més de 19.750 kg de residus des de 2014”.\n“Tenim cura dels dos únics llocs dels quals no ens podrem mudar mai, el nostre cos i el nostre planeta”, ha sentenciat Zabell.